Teenekas režissöör (“Chinatown”, “Rosemary laps”, “Klaverimängija”) on USAs juba aastakümneid tagaotsitav, kuna ta pages seal enne süüdimõistmist seksuaalvahekorras 13aastase tüdrukuga.
Nüüd aga valiti Polanski Prantsusmaa Oscariteks nimetatava Cesaride žürii eesotsa.
“Minu silmis on üllatav ja šokeeriv, et inimese elus läheb vägistamishagi niivõrd vähe korda,” ütles Laurence Rossignol raadiojaamale France Culture.
Naiste õiguste rühmitused kutsuvad üldsust üles veebruarikuist teletseremooniat boikottima, kirjutab BBC News. Kuid Cesaride jagamist korraldav Prantsuse kinokunstide ja –tehnikate akadeemia kaitseb oma valikut, ülistades 83aastast kineasti ning nimetades teda täitmatuks esteediks.